****

**კურიკულუმი**

|  |  |  |  |
| --- | --- | --- | --- |
| **პროგრამის დასახელება** | | **ქართველური ენათმეცნიერება**  **Kartvelian Linguistics** | |
| **მისანიჭებელიაკადემიურიხარისხი/**  **კვალიფიკაცია** | | **ფილოლოგიის დოქტორი**  Doctor of Philological Sciences (**Ph.D**) | |
| **ფაკულტეტის დასახელება** | | **ჰუმანიტარულ მეცნიერებათა ფაკულტეტი** | |
| **პროგრამის ხელმძღვანელი/ხელმძღვანელები/** | | **პროფ. ტ. ფუტკარაძე** | |
| **პროგრამის ხანგრძლივობა/მოცულობა (სემესტრი, კრედიტებისრაოდენობა)** | | **პროგრამის ხანგრძლივობა - 6 სემესტრი**  **კრედიტების საერთო რაოდენობა- 180** | |
| **სწავლების ენა** | | | **ქართული** |
| **პროგრამის შემუშავებისა და განახლების თარიღები;** | | | **17. 07. 2017.** |
| **პროგრამაზე დაშვების წინაპირობები (მოთხოვნები)** | | | |
| - ჰუმანიტარულ მეცნიერებათა მაგისტრის /ან მასთან გათანაბრებული/ დიპლომი სპეციალობით - ფილოლოგია; ასევე: მაგისტრის /ან მასთან გათანაბრებული/ დიპლომი ფილოლოგიის მომიჯნავე სპეციალობებში (ისტორია, ჟურნალისტიკა, ფილოსოფია);  - ქართველური ენათმეცნიერების პრობლემატიკის ზოგადი ცოდნა (შემოწმდება გასაუბრების/გამოცდის დროს);  - უცხო ენის ცოდნა (B 2 დონეზე; დადასტურებული შესაბამისი სერტიფიკატით);  - ქართულენოვანი და უცხოენოვანი სამეცნიერო ლიტერატურის დამუშავებისა და ანალიზის შესაძლებლობა /შემოწმდება გასაუბრების დროს/.  თანაბარ პირობებში უპირატესობა ენიჭება იმ კონკურსანტს, რომელსაც აქვს სამეცნიერო პუბლიკაციები, მიღებული აქვს მონაწილეობა სხვადასხვა სამეცნიერო (მათ შორის სტუდენტთა/მაგისტრანტთა) კონფერენციებსა და ექსპედიციებში და პრაქტიკულად იცის ქვემოთ დასახელებული რომელიმე ქართველური დიალექტი: მეგრული, ლაზური, რომელიმე სვანური კილო (/ბალსზემოური, ბალსქვემოური, ლენტეხური, ჩოლურული, ლაშხური), ან: ფერეიდნული, ინგილოური/ჰერული, იმერხეული, ტაოური, ლივანური, მაჭახლური.  **შენიშვნა:** გამოცდების შედეგებისა და პუბლიკაციების მიხედვით თანაბარ პირობებში მყოფ კონკურსანტთაგან რომელიმეს გამორჩევა დასახელებული დიალექტების (იდიომების) ფლობის გამო, მიზნად ისახავს:  ერთი მხრივ, საქართველოს ფარგლებს გარეთ დარჩენილ ქართველთა კილოების **გადარჩენა-შესწავლასა** და **ამ ქართველთა შემოყვანას** საქართველოს საგანმანათლებლო სივრცეში;  მეორე მხრივ, მეგრულ-ლაზური და სვანური ლექსიკის შესწავლასა და **ჩართვას ქართული სალიტერატურო ენის ველში** (გასულ საუკუნეებში აქტიური ეს პროცესი ბოლო 70 წელში ფაქტობრივად შეწყდა). | | | |
| **პროგრამის მიზნები** | | | |
| აკაკი წერეთლის სახელმწიფო უნივერსიტეტის ერთ-ერთი უპირველესი მისიაა ქართველოლოგიური კვლევა-ძიება და ქართველოლოგიის დარგების სწავლება. უნივერსიტეტის მისიის შესაბამისადაა განსაზღვრული წარმოდგენილი სადოქტორო პროგრამის შინაარსიც.  ჰუმანიტარული მეცნიერებების, განსაკუთრებით კი სახელმწიფო ენისა და ნაციონალური კულტურის კვლევისა თუ სწავლების სტრატეგია გარკვეულწილად განისაზღვრება ეროვნული კულტურის, ნაციონალური იდენტობისა და სახელმწიფოებრივი ღირსების გათვალისწინებით. მეცნიერული ქართველოლოგიის განვითარებას ხელი დიდად შეუშალა რუსეთის იმპერიაში მეცნიერების პოლიტიზებამ. მიზეზთა გამო დღეს უფრო სუსტია საზღვარგარეთული ქართველოლოგიური ცენტრებიც, არადა, თანამედროვე ელექტრონული მატარებლებით ინფორმაციის გაცვლა კარგ შესაძლებლობას იძლევა, სწრაფად განვითარებადი მსოფლიოს გლობალური ქსელი გავაჯეროთ მეცნიერული ქართველოლოგიის ისეთი დებულებებით, რომლებიც შემუშავებულია ემპირიული მასალისა და თანამედროვე მეთოდების საფუძველზე.  კვლევის ახალი მეთოდები და თანამედროვე ტექნოლოგიები საშუალებას იძლევა, ტრადიციულ ქართულ სამეცნიერო სკოლებზე დაყრდნობით, თვისობრივად ახალ საფეხურზე ავიყვანოთ **ქართველური ენობრივი სამყაროს კვლევა და სწავლება;** ვფიქრობთ, აკაკი წერეთლის სახელმწიფო უნივერსიტეტის ჰუმანიტარულ მეცნიერებათა ფაკულტეტი, სადაც ფუნქციონირებს დიდი ტრადიციების მქონე ქართული ენის დეპარტამენტი და ქართველური დიალექტოლოგიის სამეცნიერო-კვლევითი მიმართულება, შეიძლება გახდეს ქართული სამწიგნობრო ენისა და ქართველური ენა-კილოების კვლევისა თუ სწავლების შეუცვლელი წამყვანი სამეცნიერო და საგანმანათლებლო დაწესებულება, ზოგადად, **ქართველოლოგიის მნიშვნელოვანი ცენტრი არა მხოლოდ ქართველი, არამედ უცხოელი სტუდენტებისთვისაც.** ამ მიზნის შესრულებას ხელს უწყობს პროგრამის განმახორციელებელთა მიერ ორგანიზებული ყოველწლიური სამეცნიერო კონფერენციები, სადაც მოხსენებებს კითხულობენ **უცხოელი დოქტორანტებიც.**  დოქტორანტურა ცოდნის სინთეზისა და ახალი ხედვების კონსტრუირების პერიოდია, ამიტომაც, ჩვენი სადოქტორო პროგრამა - **ქართველური ენათმეცნიერება** - ითვალისწინებს:   * ქართული სამწიგნობრო ენისა და ქართველური ენა-კილოების შესახებ სამეცნიერო ლიტერატურის სიღრმისეულ შესწავლასა და სამეცნიერო პრობლემების ანალიზს (განსაკუთრებული ყურადღება ექცევა კრიტიკულ ანალიზსა და საერთაშორისო ველში არსებული მასალების მიმოხილვას); * ახალი სამეცნიერო პრობლებების წამოჭრისა და პროფესიული გადაწყვეტის გამოცდილების მიღებას; * სამეცნიერო ნაშრომის აკადემიურ დამუშავებას; * სადოქტორო ნაშრომის დაცვას და კვლევის შედეგების ჩართვას საერთაშორისო მიმოქცევაში.   აქვე აღვნიშნავთ, რომ რამდენადაც დოქტორის ტიტული უმაღლესი კვალიფიკაციის ხარისხია (მის მფლობელს საერთაშორისო დონეზე შეუძლია აკადემიური მოღვაწეობა) და საქართველო ქართველოლოგიის ცენტრობის ბუნებრივი პრეტენზიის მქონეა, ჩვენს უნივერსიტეტში გაზრდილი მეცნიერებათა დოქტორი უნდა ფლობდეს ისეთ უნარ-ჩვევებს, რომ მან შეძლოს არა მხოლოდ სწავლება და კვლევა საქართველოში, არამედ ქართული ენისადმი ინტერესის გაძლიერება და **ლინგვისტური ქართველოლოგიის მიღწევათა გატანა** საზღვარგარეთ.  წარმოდგენილი სადოქტორო პროგრამით გათვალისწინებულია ქართული სამწიგნობრო ენის, ქართველურ ენა-კილოთა ისტორიის, ქართველური დიალექტოლოგიისა და ქართველური ონომასტიკის ძირითადი პრობლემებისა და საქართველოს ენობრივ-კულტურული სიტუაციის ისტორიული დინამიკის შესწავლა-კვლევა; ველზე მივლინებებით **ერთი რომელიმე ქართველური იდიომის საფუძვლიანად შესწავლა** და ქართველური ენა-კილოების შეპირისპირებითი ანალიზი, ქართველური კილოების მონაცემთა ბაზის (ქართველური დიალექტური კორპუსის) შექმნა და სხვ.  დოქტორანტის მომზადებაში უმთავრესია **სადისერტაციო ნაშრომი,** რომელზეც მუშაობა მიმდინარეობს სწავლების მთელ მანძილზე. სადისერტაციო ნაშრომი იქნება მონოგრაფიული ხასიათის დასრულებული მეცნიერული გამოკვლევა, რომელიც აუცილებლად უნდა შეიცავდეს მეცნიერულ სიახლეს და წარმოადგენდეს წინ¬გადადგმულ ნაბიჯს შესასწავლი პრობლემის კვლევაში.  **სადოქტორო პროგრამის ერთ-ერთი ძირითადი მიზანია უნივერსიტეტის პედაგოგის აღზრდა.** ლექტორის პროფესიული უნარ-ჩვევების გამომუშავების მიზნით, დოქტორანტურის გეგმაში სემინარულ მუშაობასთან შედარებით უპირატესობა ენიჭება არსებული სამეცნიერო ლიტერატურის მიხედვით რეფერატების მომზადებას, სხვათა მოსაზრებების კრიტიკულ ანალიზსა და აუდიტორიისადმი წარდგენის მეთოდოლოგიას. დოქტორანტი ვალდებულია, ხელმძღვანელს დაწვრილებით წარუდგინოს შესრულებული სამუშაოს შედეგები რეფერატის, მოხსენებისა და სტატიის სახით. სწავლების პროცესში თავდაპირველად დოქტორანტს მიეცემა საშუალება, მაქსიმალურად გამოავლინოს თავისი ცოდნა, დამოუკიდებელი აზროვნებისა და ანალიზის უნარი; შემდეგ ხელმძღვანელი ოპონენტის როლში იქნება: ხელმძღვანელის მუშაობა დოქტორანტთან გაგრძელდება აქტიური სამეცნიერო დისკუსიის ფორმატით. | | | |
| **სწავლის შედეგები ( ზოგადი და დარგობრივი კომპეტენციები)**  **(სწავლის შედეგების რუქა ახლავს დანართის სახით, იხ. დანართი 2)** | | | |
| **ცოდნა და გაცნობიერება** | სადოქტორო პროგრამის გავლის პროცესში დოქტორანტი გაიღრმავებს მაგისტრატურაში მიღებულ განათლებას; დაეუფლება კვლევის თანამედროვე მეთოდებს; მიიღებს ამომწურავ ცოდნას ქართული სამწიგნობრო ენისა და ქართველური ენა-კილოების ფონეტიკა-ფონოლოგიაში, მორფოლოგიაში, სინტაქსსა და ლექსიკაში. სასწავლო პროგრამის დასრულებისა და სადოქტორო ნაშრომის დაცვის შედეგად მიღებული ცოდნის, კვალიფიკაციისა და კომპეტენციის გამოყენებით კურსდამთავრებულს შეეძლება მოამზადოს აკადემიური პუბლიკაციები საერთაშორისო რეფერირებადი ჟურნალებისათვის და შეეძლება საერთაშორისო ველში არსებული სპეციალური სამეცნიერო ლიტერატურის კრიტიკული ანალიზი. | | |
| **ცოდნის პრაქტიკაში გამოყენების უნარი** | სადოქტორო პროგრამის დასრულებისა და დისერტაციის დაცვის შემდეგ დოქტორს ექნება საკმარისი ცოდნა და კვალიფიკაცია, დამოუკიდებლად დაგეგმოს, განახორციელოს და ზედამხედველობა გაუწიოს ინოვაციურ კვლევებს; შეეძლება შეიმუშაოს ახლებური კვლევითი და ანალიტიკური მეთოდები და მიდგომები, რომლებიც აისახება საერთაშორისო რეფერირებად პუბლიკაციებში. პროგრამის დასრულების შემდეგ დოქტორი დაუფლებული იქნება სისტემურ უნარებს, რაც საშუალებას მისცემს მას, იოლად შეძლოს ადაპტირება ახალ სიტუაციებში, თანამედროვე მეთოდოლოგიით იკვლიოს (იმუშაოს) ინდივიდუალურად და, საჭიროების შემთხვევაში, ჯგუფთან ერთად. | | |
| **დასკვნის უნარი** | სადოქტორო პროგრამის დასრულებისა და დისერტაციის დაცვის შემდეგ დოქტორს ექნება საკმარისი ცოდნა და კვალიფიკაცია, კრიტიკულად მიუდგეს ახალ, რთულ და წინააღმდეგობრივ მოსაზრებებს, მოახდინოს აკადემიური სინთეზი და შეფასება. ექნემა საკმარისი უნარ-ჩვევები და ცოდნა, დამოუკიდებლად მიიღოს სწორი და ეფექტური გადაწყვეტილება პრობლემის გადაჭრისათვის. | | |
| **კომუნიკაციის უნარი** | სადოქტორო პროგრამის დასრულებისა და დისერტაციის დაცვის შემდეგ დოქტორს ექნება საკმარისი ცოდნა, ქართულად და ერთ უცხო ენაზე მაინც ადეკვატურად და ეფექტურად გადასცეს რთული და სადავო სამეცნიერო ქართველოლოგიური ინფორმაცია კოლეგებსა და ფართო საზოგადოებას (ამ უკანასკნელთა მომზადების ხარისხის გათვალისწინებით). ჩვენი სადოქტორო პროგრამის გავლის პროცესში დოქტორანტი დაეუფლება თანამედროვე ტექნოლოგიურ საშუალებებსა და უახლეს ინტერდისციპლინარულ მეთოდებს, რომლებიც გაუიოლებს მას კოლეგებთან თუ მომიჯნავე დარგების სპეციალისტებთან კომუნიკაციის პროცესს. | | |
| **სწავლის უნარი** | დოქტორანტი დარგის სპეციფიკის შესაბამისად, უახლეს მიღწევებზე დამყარებული ცოდნიდან გამომდინარე, აყალიბებს სწავლის გაუმჯობესების შესაძლებლობებსა და ტექნოლოგიებს; მზად არის ინოვაციების დანერგვა-განვითარებისათვის; აფასებს და გეგმავს საკუთარი კვლევითი პროცესის განხორციელების საჭიროებებს; იყენებს დარგის კვლევის ახალ მეთოდებსა და შედეგებს. | | |
| **ღირებულებები** | ჩვენს დოქტორს შეეძლება:  - ქართველური ენათმეცნიერების მიმართულებით არსებითი წვლილი შეიტანოს ახალი ღირებულებების (კვლევის შედეგების სტანდარტების, ასევე, კვლევის შედეგების შეფასების ახალი სისტემისა და შეფასების კრიტერიუმების) დამკვიდრებაში;  - შეიმუშაოს ტრადიციულ მყარ ღირებულებათა დამკვიდრების ინოვაციური მეთოდები და ახალ ღირებულებათა დამკვიდების გზები/საშუალებები. | | |
| **სწავლების მეთოდები** | | | |
| **-** ინდუქციის მეთოდი /საანალიზო მასალის სრულყოფილი დამუშავებისა და განზოგადების მიზნით/;  - დედუქციის მეთოდი /ლინგვისტური უნივერსალიების ანალიზის მიზნით/;  - ანალიზისა და სინთეზის მეთოდი /დოქტორის მთავარი უნარის - ახალი თვალსაზრისის კონსტრურების - გამომუშავების მიზნით/;  - წიგნზე მუშაობის მეთოდი;  - ელექტრონული სწავლების მეთოდი;  - სამეცნიერო თვალსაზრისების შეპირისპირების მეთოდი /კრიტიკული ანალიზისა და საკუთარი თვალსაზრისის გამომუშავების მიზნით/,  - დებატების მეთოდი;  - დემონსტრირების მეთოდი /სამეცნიერო პრობლემის არსში ჩაღრმავების მიზნით/... | | | |
| **პროგრამის სტრუქტურა** | | | |
| სადოქტორო პროგრამის სტრუქტურა:  **სასწავლო კომპონენტი -**  60 კრედიტი  - დარგობრივი კურსების მოდული 35 კრედიტი  - არჩევითი კურსების (სპეციალიზაციის) მოდული 10 კრედიტი  - სემინარი 10 კრედიტი  - პროფესორის ასისტენტობა 5 კრედიტი  **კვლევითი კომპონენტი** - 120 კრედიტი  სულ: 180 კრედიტი  სასწავლო გეგმა იხ **დანართი 1.** | | | |
| **დოქტორანტის ცოდნის შეფასების სისტემა და კრიტერიუმები/** | | | |
| სტუდენტთა მიღწევების შეფასება ხდება საქართველოს განათლებისა და მეცნიერების მინისტრის 2007 წლის 5 იანვრის №3 და 2016 წლის 18 აგვისტოს №102/ნ ბრძანებებით განსაზღვრული პუნქტების გათვალისწინებით, კრედიტის მიღება შესაძლებელია მხოლოდ სტუდენტის მიერ სილაბუსით დაგეგმილი სწავლის შედეგების მიღწევის შემდეგ, რაც გამოიხატება მე-6 პუნქტის “ა” ქვეპუნქტით გათვალისწინებული ერთ-ერთი დადებითი შეფასებით.  აკაკი წერეთლის სახელმწიფო უნივერსიტეტში არსებული შეფასების სისტემა იყოფა შემდეგ კომპონენტებად:  საგანმანათლებლო პროგრამის კომპონენტის შეფასების საერთო ქულიდან (100 ქულა) შუალედური შეფასების ხვედრითი წილი შეადგენს ჯამურად 60 ქულას, რომელიც თავის მხრივ მოიცავს შემდეგი შეფასების ფორმებს:  სტუდენტის აქტივობა სასწავლო სემესტრის განმავლობაში (მოიცავს შეფასების სხვადასხვა კომპონენტებს) - 30 ქულა;  შუალედური გამოცდა - 30 ქულა;  დასკვნითი გამოცდა - 40 ქულა.  დასკვნით გამოცდაზე გასვლის უფლება ეძლევა სტუდენტს, რომელის შუალედური შეფასებების კომპონენტებში მინიმალური კომპეტენციის ზღვარი ჯამურად შეადგენს არანაკლებ 18 ქულას.  შეფასების სისტემა უშვებს:  ა) ხუთი სახის დადებით შეფასებას:  ა.ა) (A) ფრიადი – შეფასების 91-100 ქულა;  ა.ბ) (B) ძალიან კარგი – მაქსიმალური შეფასების 81-90 ქულა;  ა.გ) (C) კარგი – მაქსიმალური შეფასების 71-80 ქულა;  ა.დ) (D) დამაკმაყოფილებელი – მაქსიმალური შეფასების 61-70 ქულა;  ა.ე) (E) საკმარისი – მაქსიმალური შეფასების 51-60 ქულა.  ბ) ორი სახის უარყოფით შეფასებას:  ბ.ა) (FX) ვერ ჩააბარა – მაქსიმალური შეფასების 41-50 ქულა, რაც ნიშნავს, რომ სტუდენტს ჩასაბარებლად მეტი მუშაობა სჭირდება და ეძლევა დამოუკიდებელი მუშაობით დამატებით გამოცდაზე ერთხელ გასვლის უფლება;  ბ.ბ) (F) ჩაიჭრა – მაქსიმალური შეფასების 40 ქულა და ნაკლები, რაც ნიშნავს, რომ სტუდენტის მიერ ჩატარებული სამუშაო არ არის საკმარისი და მას საგანი ახლიდან აქვს შესასწავლი.  საგანმანათლებლო პროგრამის სასწავლო კომპონენტში, FX-ის მიღების შემთხვევაში დამატებითი გამოცდა დაინიშნება დასკვნითი გამოცდის შედეგების გამოცხადებიდან არანაკლებ 5 დღეში.   * დასკვნით გამოცდაზე სტუდენტის მიერ მიღებული შეფასების მინიმალური ზღვარი განისაზღვრება 15 ქულით * სტუდენტის მიერ დამატებით გამოცდაზე მიღებულ შეფასებას არ ემატება დასკვნით შეფასებაში მიღებული ქულათა რაოდენობა. * დამატებით გამოცდაზე მიღებული შეფასება არის დასკვნითი შეფასება და აისახება საგანმანათლებლო პროგრამის სასწავლო კომპონენტის საბოლოო შეფასებაში. * დამატებით გამოცდაზე მიღებული შეფასების გათვალისწინებით საგანმანათლებლო კომპონენტის საბოლოო შეფასებაში 0-50 ქულის მიღების შემთხვევაში, სტუდენტს უფორმდება შეფასება F-0 ქულა.   შეფასების კრიტერიუმები იხ. კონკრეტული კურსის სილაბუსებში.  სემინარების და კოლოქვიუმების შეფასების დროს დგება შესაბამისი ოქმი, რომელშიც მიეთითება დოქტორანტის მიერ მიღწეული წარმატებები. შეფასების დროს ყურადღება მახვილდება წარმოდგენილი მოხსენების შესრულების დონეზე, ნაშრომის პრეზენტაციისა და დასმულ შეკითხვებზე გაცემული პასუხების ხარისხზე და ა.შ.  სადისერტაციო ნაშრომის საბოლოო შეფასება ხდება აწსუ აკადემიური საბჭოს 2009 წლის 6 ნოემბრის #17 (09/10) დადგენილებით „სადოქტორო დოსერტაციის შეფასების კრიტერიუმების“ შესახებ.  სხვა სასწავლო თუ კვლევითი აქტივობ(ებ)ის (მაგ. სტატიის) მიხედვით კრედიტის ათვისება დასტურდება დოქტორანტის სამეცნიერო ხელმძღვანელის წარდგინებით, სადოქტორო პროგრამის ხელმძღვანელის და ფაკულტეტის ხარისხის უზრუნველყოფის სამსახურის ხელმძღვანელის ერთობლივი დასკვნის საფუძველზე.  სხვა აკრედიტებულ უმაღლეს საგანმანათლებლო დაწესებულებაში გავლილი კომპონენტის კრედიტის აღიარება ხდება აწსუა კადემიური საბჭოს სპეციალური დადგენილებით.  სადისერტაციო ნაშრომის შეფასები სსისტემა:  ა) ფრიადი (summa cum laude) - შესანიშნავინაშრომი;  ბ) ძალიან კარგი (magna cum laude) - შედეგი, რომელიც წაყენებულ მოთხოვნებს ყოველმხრივ აღემატება;  გ) კარგი (cum laude) – შედეგი, რომელიც წაყენებულ მოთხოვნებს აღემატება;  დ) საშუალო (bene) – შედეგი, რომელიც ხარვეზების მიუხედავად ყოველმხრივ აკმაყოფილებს;  ე) დამაკმაყოფილებელი (rite) – შედეგი, რომელიც ხარვეზების მიუხედავად, წაყენებულ მოთხოვნებს მაინც აკმაყოფილებს;  ვ) არადამაკმაყოფილებელი (insufficienter) – შედეგი, რომელიც წაყენებულ მოთხვნებს მნიშვნელოვანი ხარვეზების გამო ვერ აკმაყოფილებს;  ზ) სრულიად არადამაკმაყოფილებელი (sub omni canone) - შედეგი, რომელიც წაყენებულ მოთხვნებს სრულიად ვერ აკმაყოფილებს.  სადისერტაციო კომისიის თითოეული წევრი დისერტაციას აფასებს ზემოაღნიშნული სისტემით.  სადისერტაციო კომისიის წევრთა შეფასებებს შეესაბამებათ რიცხვები 1-დან 7-მდე, შესაბამისობის შემდეგი სქემით:  ა) ,,სრულიად არადამაკმაყოფილებელი”, 2 – ,,არადამაკმაყოფილებელი”, 3 - ,,დამაკმაყოფილებელი”, 4 – ,,საშუალო”, 5 -,,კარგი”, 6 - ,,ძალიან კარგი”, 7 - ,,ფრიადი”.  ბ) გამოითვლება აღნიშნული რიცხვების საშუალო არითმეტიკული E;  გ) E განისაზღვრება, როგორც E – თან უახლოესი ნატურალური რიცხვი (თუ E არის n, 5 სახის, მაშინ E განისაზღვრება n + 1 – ის ტოლად)  დ) საბოლოო შეფასება არის E რიცხვის შესაბამისი შეფასებაა) პუნქტში მოცემული სქემის მიხედვით, თუ კომისიის წევრთა არანაკლებ 2/3 –ისა ნაშრომს შეაფასებს დადებითად (ე.ი. არ შეაფასებს ,,სრულიად არადამაკმაყოფილებელი” –ით ან ,,არადამაკმაყოფილებელი” -ით)  ე) საბოლოო შეფასება არის ,,არადამაკმაყოფილებელი”, თუ კომისიის წევრთა 1/3 –ზე მეტი ნაშრომს შეაფასებს უარყოფითად და E 2. უარყოფითად და E = 1. | | | |
| **დასაქმების სფეროები** | | | |
| "ქართველური ენათმეცნიერების" სადოქტორო პროგრამის კურსდამთავრებულს, როგორც ქართული სამწიგნობრო ენის, ქართველური ენა-კილოების პროფესიონალ მკვლევარსა და აკადემიურ მუშაკს (ლექტორს, მეცნიერ-თანამშრომელს), მუშაობა შეეძლება:   * ნებისმიერი უნივერსიტეტის ქართველოლოგიურ-კავკასიოლოგიურ სტრუქტურულ ერთეულში აკადემიურ თანამდებობაზე (სკოლა/ფაკულტეტი, ინსტიტუტი, ლაბორატორია...); * მეცნიერ-თანამშრომლად ჰუმანიტარული პროფილის სამეცნიერო-კვლევით ინსტიტუტში/ცენტრში; * ისტორიულ-ეთნოგრაფიულ, ლიტერატურულ და მემორიალურ მუზეუმებში; * საქართველოს ნებისმიერ ბიბლიოთეკასა და არქივში; * საგამომცემლო ორგანიზაციებში; * სხვადასხვა ხასიათის ორგანიზაციების მმართველობით სტრუქტურებში /სადაც აუცილებელია უმაღლესი დონის ჰუმანიტარული განათლება/... * ბეჭდვით და ელექტრონულ მედიაორგანიზაციებში; * არასამთავრობო ორგანიზაციებში; * საერთაშორისო ორგანიზაციებში. | | | |
| **სწავლისათვის აუცილებელი დამხმარე პირობები/რესურსები** | | | |
| აკაკი წერეთლის სახელმწიფო უნივერსიტეტის **ჰუმანიტარულ მეცნიერებათა ფაკულტეტის /სკოლის/ ბიბლიოთეკა და ქართველური დიალექტოლოგიის სამეცნიერო-კვლევითი მიმართულების ბიბლიოთეკა** დაკომპლექტებულია დოქტორანტურაში საჭირო იმ ძირითადი სამეცნიერო ლიტერატურით, რომლებიც აუცილებელია დოქტორანტის სწავლებისა და სადისერტაციო თემების დასამუშავებლად /დოქტორანტის სამეცნიერო კვლევებისათვის/. **ქართველური დიალექტოლოგიის მიმართულების ვებგვერდსა და უნივერსიტეტის ბიბლიოთეკის არქივში დევს საჭირო** ელექტრონული რესურსები /ახალი გამოკვლევები, საანალიზო მასალა, ზოგ შემთხვევაში კი - მისამართები/. ის სამეცნიერო ლიტერატურა, რომელიც არ მოიპოვება უნივერსიტეტში, დოქტორანტს შეუძლია მოიძიოს ილია ჭავჭავაძის სახელობის სამეცნიერო ბიბლიოთეკასა და საქართველოს ეროვნულ ბიბლიოთეკაში.  17.2. აკაკი წერეთლის სახელმწიფო უნივერსიტეტის ჰუმანიტარულ მეცნიერებათა ფაკულტეტის /სკოლის/ **აუდიტორიები** /სადაც მომზადდებიან ფილოლოგიის დოქტორები/ კეთილმოწყობილი და ნათელია; უნივერსიტეტში არსებული **ქართველური დიალექტოლოგიის მიმართულება** (სადაც ექსპედიციებით მოპოვებულ ლინგვისტურ/დიალექტოლოგიურ ემპირიულ თუ სხვა სახის საანალიზო მასალებსა და სამეცნიერო ლიტერატურაზე იმუშავებენ დოქტორანტები) აღჭურვილია **თანამედროვე აპარატურითა** /ახალი თაობის კომპიუტერები, პრინტერი.../ და ინტერნეტქსელით;  17.3. სადოქტორო პროგრამის განხორციელებისათვის საჭირო **ფინანსური რესურსის** დიდი ნაწილი ჰუმანიტარულ მეცნიერებათა ფაკულტეტს ერიცხება უნივერსიტეტის შემოსავლებიდან; ბიუჯეტის ნაწილს შეავსებს დოქტორანტების მიერ მიღებული სახელმწიფო ვაუჩერები და გადასახადები.  სადოქტორო პროგრამის ფინანსური დაგეგმვა ხორციელდება როგორც უნივერსიტეტის ბიუჯეტის, ასევე ჰუმანიტარულ მეცნიერებათა ფაკულტეტის /სკოლის/ ფარგლებში და პროფესორ-მასწავლებელთა შრომის ანაზღაურების გარდა მოიცავს დოქტორანტების ნაშრომთა, პრეზენტაციების, სამეცნიერო კონფერენციების, ექსპედიციებისა და ექსკურსეიების მოწყობას. სადოქტორო პროგრამა ფინანსურად სტაბილურია/მდგრადი, ხოლო შემოსავლები და ხარჯები/გასავალი მყარადაა დაბალანსებული.  **ეს ყოველივე საშუალებას იძლევა,** თანამედროვე პირობებში უახლესი სამეცნიერო ლიტერატურითა და თანამედროვე მეთოდოლოგიით მომზადდეს ისეთი დოქტორი, რომელიც მზად იქნება მსოფლიოს ნებისმიერი უნივერსიტეტში სასწავლო კურსების წასაკითხად და მაღალი დონის სამეცნიერო კვლევების განსახორციელებლად.  **პროგრამის განხორციელები­სათვის აუცილებელი ადამიანური რესურსი:**  ქართველური ენათმეცნიერების მიმართულებით სადოქტორო პროგრამა ძირითადად განხორციელდება აკაკი წერეთლის სახელმწიფო უნივერსიტეტის ქართული ენის მიმართულების სრული და ასოცირებული პროფესორების მიერ; კერძოდ, უნივერსიტეტის პროფესორები: ტარიელ ფუტკარაძე, მარინე ქაცარავა, ეკა დადიანი, რუსუდან საღინაძე, ნინო ფხაკაძე, იმერ ბასილაძე და სხვ. არიან ცნობილი მეცნიერები, რომელთა ნაშრომები აქტიურად ქვეყნდება ბოლო პერიოდის წამყვან სამეცნიერო ჟურნალებში და აქვთ უმღლეს სკოლაში სწავლების დიდი პრაქტიკა /იხ. თანდართული პირადი მონაცემები/. | | | |
|  | | | |

**არსებული მატერიალური და ადამიანური რესურსების გათვალისწინებით, წარმოდგენილი სადოქტორო პროგრამის ფარგლებში ყოველწლიურად შეიძლება მიღებულ იქნას 5-7 დოქტორანტი.**

**დანართი 2**

**კონკრეტული სასწავლო კურსების შედეგები ზოგადი და დარგობრივი /**ქართველურ ენათმეცნიერებაში/ **კომპეტენციების მიხედვით სქემატურად ასე შეიძლება წარმოვადგინოთ:**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **ს ა გ ნ ე ბ ი** | | ქართველური ენათმეცნიერების  ძირითადი პრობლემები - I-II | მეგრულ-ლაზური კილოები (თეორიული კურსი) | სვანური კილოები (თეორიული კურსი) | მესხური კილოები (თეორიული კურსი) | სპეციალური დარგობრივი კურსები | ლინგვისტური კვლევა-ძიების  თანამედროვე მეთოდები და ტექნოლოგიები | სწავლების თანამედროვე მეთოდები და ტექნოლოგიები | პროფესორის ასისტენტობა | სემინარი | კოლოქვიუმი | სტატიის მომზადება |
| **დარგობრივი კომპეტენციები** | ქართველური ენათმეცნიერების ძირითადი პრობლემების ცოდნა და გაცნობიერება | + |  |  |  |  |  |  |  |  |  |  |
| ქართველური ენობრივი ქვესისტემების თავისებურებების ცოდნა და გაცნობიერება /ვრცლად იხ., სილაბუსებში/ |  | + | + | + |  |  |  |  |  |  |  |
| სპეციალური დარგობრივი კურსის ცოდნა და გაცნობიერება |  |  |  |  | + | + | + |  |  |  |  |
|
| **ზოგადი კომპეტენციები** | კომპლექსური სამეცნიერო პრობლემების იდენტიფიცირების უნარი | + | + | + | + | + | + | + | + |  |  |  |
| სამეცნიერო პრობლემის გადაჭრისათვის კვლევის მეთოდების გამოყენების უნარი |  |  |  |  |  | + |  |  |  | + | + |
| აბსტრაქტული აზროვნების, ანალიზისა და სინთეზის უნარი | + | + | + | + | + | + |  | + | + | + | + |
| სწავლისა და ცოდნის მუდმივი განახლების უნარი | + | + | + | + | + | + | + | + | + | + | + |
| კრიტიკული აზროვნებისა და თვითკრიტიკის უნარი | + | + | + | + | + | + |  | + | + | + | + |
| მშობლიურ და უცხო ენაზე ზეპირი და წერილობითი ფორმით აქტიური კომუნიკაციის უნარი |  |  |  |  |  |  | + | + | + | + | + |
| განსხვავებებისა და კულტურული მრავალფეროვნების დაფასებისა და პატივისცემის უნარი | + | + | + | + | + |  |  |  |  |  |  |
| ჯგუფური მუშაობის დაგეგმვის უნარი |  |  |  |  |  |  | + | + | + | + |  |
| საინფორმაციო საკომუნიკაციო ტექნოლოგიების გამოყენების უნარი |  |  |  |  |  | + | + | + | + | + | + |
| უწყვეტი პროფესიული განვითარების საჭიროების გაცნობიერების უნარი | + | + | + | + | + | + | + | + | + | + | + |
| ახალი იდეების გენერირების უნარი | + | + | + | + | + | + | + | + | + | + | + |
| კვლევის თანამედროვე მეთოდების ფლობა |  |  |  |  |  | + |  | + |  |  |  |
| სწავლების თანამედროვე მეთოდების ფლობა |  |  |  |  |  |  | + |  |  |  |  |
| აუდიტორიაში სტუდენტებთან ურთიერთობა |  |  |  |  |  |  | + | + |  |  |  |
| სამეცნიერო აუდიტორიასთან ურთიერთობის ჩვევები |  |  |  |  |  |  |  |  | + | + |  |
| სტატიის მომზადების წესების ცოდნა |  |  |  |  |  |  |  |  |  |  | + |

დანართი 1

**სასწავლო გეგმა 2017-2020 წწ.**

**პროგრამის დასახელება: ქართველური ენათმეცნიერება**

**მისანიჭებელი კვალიფიკაცია: ფილოლოგიის დოქტორი -Ph.D**

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **№** | **კურსის დასახელება** | **ს/კ** | **კრ** | **დატვირთვის მოცულობა, სთ-ში** | | | | **ლ/პ/ლ/ჯგ** | **სემესტრი** | | | | | | | | დაშვების წინაპირობა |
| **სულ** | **საკონტაქტო** | | **დამ** | **I** | **II** | **III** | **IV** | **V** | **VI** | **VII** | **VIII** |
| აუდიტორული | შუალედ.დასკვნითი გამოცდები |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 |
|  | **I. სასწავლო კომპონენტი - 60 კრედიტი** | | | | | | | | | | | | | | | | |
| 1 | **საუნივერსიტეტო კურსები (10 კრედიტი)** | | | | | | | | | | | | | | | | |
| **1.1** | **სწავლების თანამედროვე მეთოდები და ტექნოლოგიები** | 3 | 5 | 125 | 45 | 4 | 76 | 15/30 | 5 |  |  |  |  |  |  |  |  |
| **1.2** | **პედაგოგიური პრაქტიკა (პროფესორის ასისტენტობა)** |  | 5 | 125 |  |  |  |  |  |  | 5 |  |  |  |  |  |  |
| **2** | **სპეციალობის საგნები (30 კრედიტი)** | | | | | | | | | | | | | | | | |
| **2.1** | **ქართველური ენათმეცნიერების ძირითადი პრობლემები - I** | 2 | 4 | 100 | 30 | 4 | 66 | 15/15 | 4 |  |  |  |  |  |  |  |  |
| **2.2** | **ქართველური ენათმეცნიერების ძირითადი პრობლემები - II** | 2 | 4 | 100 | 30 | 4 | 66 | 15/15 |  | 4 |  |  |  |  |  |  |  |
| **2.3** | **მეგრულ-ლაზური კილოები (თეორიული კურსი)** | 4 | 6 | 150 | 60 | 4 | 86 | 30/30 | 6 |  |  |  |  |  |  |  |  |
| **2.4** | **სვანური კილოები (თეორიული კურსი)** | 4 | 6 | 150 | 60 | 4 | 86 | 30/30 |  | 6 |  |  |  |  |  |  |  |
| **2.5** | **მესხური კილოების (ტაო-კლარჯულ-**  **სამცხურ-ჯავახურ-აჭარული) თეორიული კურსი** | 3 | 5 | 125 | 45 | 4 | 76 | 15/30 |  |  | 5 |  |  |  |  |  |  |
| **2.6** | **ლინგვისტური კვლევა-ძიების თანამედროვე მეთოდები და ტექნოლოგიები** | 3 | 5 | 125 | 45 | 4 | 76 | 15/30 | 5 |  |  |  |  |  |  |  |  |
| **3** | **სპეციალიზაციის მოდული (არჩევითი) - 10 კრედიტი** | | | | | | | | | | | | | | | | |
| **3.1.** | **ენობრივ-კულტურული სიტუაციის iსტორიული დინამიკა საქართველოში** | 3 | 5 | 125 | 45 | 4 | 76 | 15/30 |  | 5 |  |  |  |  |  |  |  |
| **3.2.** | **ქართველური ფონემატური სტრუქტურის საკვანძო საკითხები** | 3 | 5 | 125 | 45 | 4 | 76 | 15/30 |  |  | 5 |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |
| **4** | **სემინარი - 10 კრედიტი** | | | | | | | | | | |  | | | | | |
| **4.1** | **სემინარი 1** | 3 | 5 | 125 | 45 | 4 | 76 | 0/45 |  | 5 |  |  |  |  |  |  |  |
| **4.2** | **სემინარი 2** | 3 | 5 | 125 | 45 | 4 | 76 | 0/45 |  |  | 5 |  |  |  |  |  |  |

|  |  |  |
| --- | --- | --- |
| **II. კვლევითი კომპონენტი - 120 კრედიტი** | | |
| **№** | **კვლევითი კომპონენტის დასახელება** | **რომელ სემესტრში უნდა შესრულდეს** |
| **II.1** | **კვლევის შედეგების პუბლიკაცია და კონფერენციებში მონაწილეობა** | III, IV, V |
| **II.2** | **დოქტორანტის I კოლოქვიუმი** | III |
| **II.3** | **დოქტორანტის II კოლოქვიუმი** | IV |
| **II.4** | **დოქტორანტის III კოლოქვიუმი** | V |
| **II.5** | **სადოქტორო დისერტაციის შესრულება და დაცვა** | III, IV, V, VI |
| **სულ კვლევითი კომპონენტი 120 კრედიტი** | | |